Restricții în opt localități din Ilfov cu incidența peste 3 la mia de locuitori.
În opt localități din Ilfov cu incidența peste 3 la mia de locuitori au fost instituite restricții. Sunt vizate localitățile Berceni, Bragadiru, Ciorogârla, Copăceni, Corbeanca, Afumați, Mogoșoaia și Snagov.
Comitetul Județean pentru Situații de Urgență Ilfov a adoptat sâmbătă o hotărâre privind instituirea de restricții în opt localități din județ.Direcția de Sănătate Publică a județului Ilfov a prezentat Comitetului Județean pentru Situații de Urgență Ilfov propunerile de aplicare a măsurilor prevăzute pentru localitățile Berceni, Bragadiru, Ciorogârla, Copăceni, Corbeanca, Afumați, Mogoșoaia și Snagov.Localitățile înregistrează următoarele valori ale ratei de incidență: Berceni – 3,52/1000 locuitori, Bragadiru – 3,14/1000 locuitori, Ciorogârla – 3,82/1000 locuitori, Copăceni – 3,04/1000 locuitori, Corbeanca – 3,66/1000 locuitori, Afumați – 5,70/1000 locuitori, Mogoșoaia – 3,79/1000 locuitori, Snagov – 3,21/1000 locuitori.Măsurile impuse sunt:Hotărârea CJSU Ilfov, la nivelul localităţii Afumaţi, unde rata de incidenţă a COVID-19 este de 5,70 la mia de locuitori, prevede că activitatea cu publicul a operatorilor economici care desfăşoară activitatea în spaţii închise în domeniul sălilor de sport şi/sau fitness este permisă fără a depăşi 50% din capacitatea maximă a spaţiului, cu asigurarea unei suprafeţe de minimum 7 mp pentru fiecare persoană.Participarea este permisă doar pentru persoanele care sunt vaccinate împotriva virusului SARS-CoV-2 şi pentru care au trecut 10 zile de la finalizarea schemei complete de vaccinare, persoanele care prezintă rezultatul negativ al unui test RT-PCR pentru infecţia cu virusul SARS-CoV-2 nu mai vechi de 72 de ore sau rezultatul negativ certificat al unui test antigen rapid pentru infecţia cu virusul SARS-CoV-2 nu mai vechi de 48 de ore, respectiv persoanele care se află în perioada cuprinsă între a 15-a zi şi a 180-a zi ulterioară confirmării infectării cu virusul SARS-CoV-2.